
I 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 50619/20.2.1987 απόφαση του Υπουρ-^ 


γού Εργασίας. 1 

Αύξηση οικονομικής ενίσχυσης αποφοίτων Κέντρων Παιδικής 

Μέριμνας. 2 

Χορήγηση άδειας άσκησης επαγγέλματος Κοινωνικού Λει¬ 
τουργού στη Χρύσα Παπανάγνου του Γεωργίου. 3 

Χορήγηση άδειας άσκησης, επαγγέλματος Κοινωνικού Λει¬ 
τουργού στη Μαρία Μποτίλια του Κων/νου. 4 

Χορήγηση, άδειας άσκησης, επαγγέλματος Κοινωνικού Λει¬ 
τουργού στη Φωτεινή Σαραγά του Δημητρίου - Ευαγγέ¬ 
λου. 5 

Χαρακτηρισμός Σκουτούσας Λάρισας ως Αρχαιολογικού Χώ¬ 
ρου. 6 


Χαρακτηρισμός ως ιστορικών διατηρητέων μνημείων των 
κτιρίων ιδιοκτησίας Μαίρης Καλαπασέα, Δημητρίου 
Αξαρλή, και Γεωργίου Πούλια στην νήσο Αϊ - Στράτη. 7 
Χαρακτηρισμός Ι.Ν. Αγίου Ισιδώρου Νεοχωρίου Χίου ως 


ιστορικού διατηρητέου μνημείου. 8 

Χορήγηση άδειας ίδρυσης και λειτουργίας Ερασιτεχνικής 

Σχολής Χορού στη Βάγια Παιδιωτάκη. 9 

Τροποποίηση του άρθρου 18 παρ. 2 του ισχύοντος κανονισμού 

ΚΑΛΦΞ Μεσολογγίου. 10 

Έγκριση Ειδικού Κανονισμού Λιμένα Χαλκίδας με αριθμό 

22...11 

Έγκριση του Ειδικού Κανονισμού Λιμένα Χανιών με αριθμό 

22 ... 12 

Σύσταση προσωρινής θέσης ιδιωτικού δικαίου αόριστου χρό¬ 
νου στο Χρηματιστήριο Εμπορευμάτων Πειραιώς.13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ5Γ/51117 (1) 


Τροποποίηση της 50619/20.2.1987 απόφαση του Υπουργού 
Εργασίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 23 του Ν. 1346/83 «Τροποποί¬ 
ηση και συμπληρώση διατάξεων της Εργατικής Νομοθεσίας και 
ρύθμιση διαφόρων θεμάτων». 


β) Τις διατάξεις του Ν. 400/1976 «περί Υπουργών και 
Υπουργικού Συμβουλίου», όπως τροποποιήθηκαν μεταγενέ¬ 
στερα. 

γ) Τη γνώμη της Γενικής Συνομοσπονδίας Εργατών Ελλάδας, 
ως της πλέον αντιπροσωπευτικής τριτοβάθμιας συνδικαλιστικής 
οργάνωσης, όπως διατυπώθηκε με το έγγραφό της 3227/ 
4.12.86. 

δ) Την 96944/87 (ΦΕΚ 551 τ.Β της 20.10.87) απόφαση 
του Υπουργού Εργασίας «Μεταβίβαση αρμοδιοτήτων του Υπουρ¬ 
γού Εργασίας και εξουσία υπογραφής στους Γ ενικό Γ ραμματέα, 
Ειδικούς Γραμματείς, Προϊσταμένους Δ/νσεων και Υπηρεσιών 
και Προϊσταμένους Τμημάτων», αποφασίζουμε: 

Τροποποιούμε την παράγραφο 2 περίπτωση β' υποπερίπτωση 
αα’ της 50619/20.2.1987 απόφασης του Υπουργού Εργασίας 
για «οικονομική ενίσχυση δευτεροβάθμιων συνδικαλιστικών ορ¬ 
γανώσεων, για αντιμετώπιση λειτουργικών δαπανών», και ορί¬ 
ζουμε όπως, οι Ομοσπονδίες οι οποίες ήταν δικαιούχοι με την 
τροποποιούμενη απόφαση και μέχρι 31.12.87 είχαν δύναμη ψη- 
φισάντων φυσικών μελών από 3001 μέλη και άνω, εξακολουθούν 
να καλύπτονται από την απόφαση αυτή, έστω και αν η δύναμη 
των ψηφισάντων φυσικών μελών τους μειώθηκε κάτω από 3001 
μέλη, εξακολουθούν όμως να αριθμούν από 2001 μέλη και άνω. 

Η παρούσα, η ισχύς της οποίας αρχίζει από 1.1.1988, να δη- 
μοσιευθεί στην Εφημερίδα της Κυβερνήσεως και να κοινοποιη¬ 
θεί. 

Αθήνα, 18 Απριλίου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- 4 — 

Αριθ. Γ2β/1544 (2) 

Αύξηση οικονομικής ενίσχυσης αποφοίτων Κέντρων Παιδικής 
Μέριμνας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 21 παράγραφος 3 και 4 της Γ2β/οικ.8291/ 
7.12.1984 απόφαση περί «Έγκρισης κανονισμού των Κέντρων 
Παιδικής Μέριμνας» (ΦΕΚ 860/7.12.84 τ.Β'). 

2. Την ανάγκη προσαρμογής του εφάπαξ χρηματικού ποσού, 
που καταβάλλεται στα παιδιά, που αποχωρούν από τα Κέντρα 
Παιδικής Μέριμνας του Υπουργείου, αποφασίζουμε: 

Αναπροσαρμόζουμε το χρηματικό ποσό, που καταβάλλεται 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στα παιδιά που αποχωρούν από τα Κέντρα Παιδικής Μέριμνας 
άπό 60.000 δρχ. σε 80.000 δρχ. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 14 Απριλίου 1988 

Η ΥΦΥΠΟΥΡΓΟΣ 

Σ. ΑΚΡΙΤΑ 
-+- 

Αριθ. Γ6α/874 (3) 

Χορήγηση άδειας άσκησης επαγγέλματος Κοινωνικού Λειτουρ¬ 
γού στη Χρύσα Παπανάγνου του Γεωργίου. 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/874/18.4.88 έχει χορηγηθεί στη 
Χρύσα Παπανάγνου του Γεωργίου άδεια άσκησης επαγγέλματος 
Κοινωνικού Λειτουργού. 

Αθήνα, 18 Απριλίου 1988 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-♦- 

Αριθ. Γ6α/853 (4) 

Χορήγηση άδειας άσκησης, επαγγέλματος Κοινωνικού Λειτουρ¬ 
γού στη Μαρία Μποτίλια του Κων/νου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 


Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/853/18.4.88 έχει χορηγηθεί στη Μα¬ 
ρία Μποτίλια του Κων/νου άδεια άσκησης επαγγέλματος Κοινω¬ 
νικού Λειτουργού. 

Αθήνα, 18 Απριλίου 1988 
Με εντολή Υπουργού 
Ο Διευθυντής 

- X. ΠΑΠΑΔΟΠΟΥΛΟΣ 


♦ 


Αριθ. Γ6α/869 (δις) (5) 

Χορήγηση άδειας άσκησης, επαγγέλματος Κοινωνικού Λειτουρ¬ 
γού στη Φωτεινή Σαραγά του Δημητρίου - Ευαγγέλου. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 


Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/869/15.4.88 έχει χορηγηθεί στη Φω¬ 
τεινή Σαραγά του Δημητρίου - Ευαγγέλου άδεια άσκησης επαγ¬ 
γέλματος Κοινωνικού Λειτουργού. 

Αθήνα, 15 Απριλίου 1988 
Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

- ♦- 

Αριθ. ΥΠΠΟ/ΑΡΧ/Α1/Φ15/12098/477 (6) 

Χαρακτηρισμός Σκουτούσας Λάρισας ως Αρχαιολογικού Χώρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/0-Ε/ΔΙΟΙΚ/Φ09/32530/8.8.86/ΦΕΚ 
548/τ.Β/12.8.86. 

2. Τις διατάξεις του Κ.Ν. 5351/32 «περί Αρχαιοτήτων». 


3. Την ομόφωνη γνωμοδότηση του Τοπικού Συμβουλίου Μνη¬ 
μείων Θεσσαλίας, όπως διατυπώθηκε στην 22/17.6.87 συνε¬ 
δρία του, αποφασίζουμε: 

Χαρακτηρίζουμε ως αρχαιολογικό χώρο το λόφο στη θέση 
«Κάστρο» μεταξύ των Κοινοτήτων Άνω Σκοτούσας και Αγίας 
Τριάδος με τα λείψανα οικισμού των Κλασσικών Χρόνων. Ο χώ¬ 
ρος σημειώνεται στο συνημμένο τοπογραφικό διάγραμμα της 
Γ.ν.Σ/1:5.000/ΑΡ.Φ.5313/1 - ΒΕΛΕΣΤΙΝΟΥ, με τα στοι¬ 
χεία Α-Β-Γ - Δ- Α και ορίζεται στα βόρεια από το ρεύμα 
«Πλατανόρεμμα», στα. Ανατολικά από το Ανατολικό σωζόμενο 
τείχος της Αρχαίας Πόλης, στα Νότια από το ρέμα που ρέει νότια 
του λόφου Κάστρο και στα Δυτικά από την ευθεία που ενώνει το 
γεφυράκι, που βρίσκεται στη τομή του δρόμου Σκοτούσα - Αγίας 
Τριάδας και του ρεύματος που έρχεται από τα νότια - νότια ανα¬ 
τολικά με το Πλατανόρεμα στα βόρεια. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 15 Απριλίου 1988 
Με εντολή Υπουργού 
Ο Ειδικός Γραμματέας 
ΓΙΩΡΓΟΣ ΘΩΜΑΣ 

-♦- 

Αριθ. ΥΠΠΟ/ΔΙΛΑΠ/Γ/8182/487 (7) 

Χαρακτηρισμός ως ιστορικών διατηρητέων μνημείων των κτι¬ 
ρίων ιδιοκτησίας Μαίρης Καλαπασέα, Δημητρίου Αξαρλή, και 

Γεωργίου Πούλια στην νήσο Αϊ - Στράτη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 13.7/τ.Α/ 
26.7.85. β) Του άρθρου 52 του Ν. 5351/1932 «περί Αρχαιοτή¬ 
των». γ) Του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενέστερων του 1830». 
δ) Του Π.Δ. 941/77 «περί Οργανισμού του ΥΠΠΕ». ε) Την ΥΑ 
ΥΠΠΟ/ΔΙΟΙΚ/Ο-Ε/Φ09 32530/8.8.86 «περί μεταβίβασης 
αρμοδιοτήτων και δικαιώματτος υπογραφής «Με εντολή Υπουρ¬ 
γού» στο Γ ενικό Γ ραμματέα, στον Ειδικό Γ ραμματέα του Διοικη¬ 
τικού Τομέα Πολιτιστικής Κληρονομιάς και στους Προϊσταμέ¬ 
νους Δ/νσεων, Τμημάτων και Γραφείων της Κεντρικής Υπηρε¬ 
σίας του Υπουργείου Πολιτισμού» (ΦΕΚ 548/τ.Β’/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ - ΥΧΟΠ». 

3. Τα στοιχεία του φακέλλου. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Νήσων 15/8.12.87, αποφασίζουμε: 

Χαρακτηρίζουμε ως ιστορικά διατηρητέα μνημεία, σύμφωνα 
με τις διατάξεις του Ν. 1469/50, «περί προστασίας ειδικής κα¬ 
τηγορίας οικοδομημάτων και έργων τέχνης μεταγενέστερων του 
1830» τα κτίρια στην νήσο Άϊ Στράτη, ιδιοκτησίας Μαίρης Κα¬ 
λαπασέα, Δημητρίου Αξαρλή και Γεωργίου Πούλια, που αποτε¬ 
λούν ένα οικοδομικό τετράγωνο, διότι είναι άρρηκτα συνδεδεμένο 
με τις ιστορικές μνήμες των κατοίκων. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Αθήνα, 4 Απριλίου 1988 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΥΠΠΟ/ΑΡΧ/Β1/Φ27/4373/103 (8) 

Χαρακτηρισμός Ι.Ν. Αγίου Ισιδώρου Νεοχωρίου Χίου ως ιστορι¬ 
κού διατηρητέου μνημείου. 


Η ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1) Την Υ.Α. Ο-Ε/Φ09/32530/8.8.86 (ΦΕΚ 548/Β/ 
12.8.86) για «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με Εντολή Υπουργού» στο Γενικό Γραμμα¬ 
τέα, στον Ειδικό Γραμματέα Διοικητικού Τομέα Πολιτιστικής 
Κληρονομιάς και στους Προϊσταμένους Διευθύνσεων, Τμημάτων 
και Γραφείων της Κεντρικής Υπηρεσίας του ΥΠΠΟ». 

2) Τις διατάξεις του άρθρου 52 του Κ'.Ν. 5351/1932 «περί 
Αρχαιοτήτων» και 

3) Τη Γνωμοδότηση του Τοπικού Συμβουλίου Μνημείων Νή¬ 
σων, όπως διατυπώθηκε στη 14/1.12.87 Συνεδρία του, αποφα¬ 
σίζουμε: 

Χαρακτηρίζουμε τον Ιερό Ναό Αγίου Ισιδώρου στο Νεοχώρι 
Χίου ως ιστορικό διατηρητέο μνημείο με ζώνη προστασίας 36 μ. 
γύρω του όπως ακριβώς σημειώνεται στο συνημμένο τοπογρα¬ 
φικό διάγραμμα. 

Πρόκειται για μονόχωρο δρομικό ναΐσκο με δίρριχτη κεραμο¬ 
σκεπή στέγη που ανοικοδομήθηκε το έτος 1912 στη θέση πα- 
λαιότερου ναού που είχε πυρποληθεί το έτος 1822. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 21 Μαρτίου 1988 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 


♦ 


Αριθ. 15634 (9) 

Χορήγηση άδειας ίδρυσης και λειτουργίας Ερασιτεχνικής Σχολής 
Χορού στη Βάγια Παιδιωτάκη. 

Η ΥΠΟΥΡΓΟΣ ΠΟΛΙΤΙΣΜΟΥ 


Με την αριθ. 11818/15.3.1988 υπουργική απόφαση χορηγήθηκε 
άδεια ίδρυσης και λειτουργίας Ερασιτεχνικής Σχολής Χορού, στη ΒΑ¬ 
ΓΙΑ ΠΑΙΔΙΩΤΑΚΗ με την επωνυμία «Ερασιτεχνική Σχολή Χορού Βά¬ 
γιας Παιδιωτάκη» σύμφωνα με το Ν. 1158/81 «περί οργανώσεως και 
διοικήσεως Σχολών Ανωτέρας Καλλιτεχνικής Εκπ/σεως κ.κλ.» (ΦΕΚ 
127/Α/81) και το Πρ. Δ/γμα 457/83 «Ίδρυση και λειτουργία Ερασι¬ 
τεχνικών Σχολών Χορού» (ΦΕΚ 174/Α/83). 

2. Έδρα της Σχολής ορίζεται το κτίριο της οδού Ιοκάστης 53 και 
Κλυτίας στην Αθήνα (περιοχή Κολωνού). 

3. Η Σχολή θα αρχίσει τη λειτουργία της από το σχολικό έτος 1987 
- 88 . , 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

. Αθήνα, 15 Απριλίου 1988 

Με εντολή Υπουργού 
Ο Διευθυντής 
ΔΗΜ. ΚΟΚΚΙΝΟΣ 

—-♦—— 

Αριθ. ΕΡ 705 (10) 

Τροποποίηση του άρθρου 18 παρ. 2 του ισχύοντος κανονισμού 
ΚΑΛΦΞ Μεσολογγίου. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντοις υπόψη: 

1. Τις διατάξεις του άρθρου 6 του Ν.Δ. 1254/49 «περί τροπο- 
ποιήσεως συμπληρώσεως ενίων διατάξεων των περί φορτ/σεων 


νόμων» σε συνδυασμό με τις διατάξεις του Ν. 3239/55. 

2. Τις διατάξεις του Ν. 3200/55 και του Ν.Δ. 532/70 «περί 
διοικητικής αποκεντρώσεως». 

3. Τις διατάξεις του Β.Δ. 179/70 και 711/70 «περί μεταβι- 
βάσεως αρμοδιοτήτων στους Νομάρχες και Επιθεωρητές Εργα¬ 
σίας, επί θεμάτων του Υπουργείου Εργασίας». 

4. Το άρθρο 68 του Π.Δ. 1156/77 «περί οργανισμού του 
Υπουργείου Εργασίας». 

5. Το 1/18/1/1988 πρακτικό της Δ.Ε. του ΚΑΦΛΞ Μεσο¬ 
λογγίου που αναφέρεται στην πρόταση της Δ.Ε. για τροποποίηση 
της παραγράφου 2 του άρθρου 18 του Κανονισμού ΚΑΛΦΞ Με¬ 
σολογγίου. 

6. Το Δ 3823/243/10.3.88 έγγραφο της Δ/νσης Τιμών και 
Εισοδημάτων του Υπουργείου Εθνικής Οικονομίας που μας δια¬ 
βιβάσθηκε με το 12334/21.3.1988 έγγραφο του Υπουργείου 
Εργασίας. 

7. Την οικονομική δυνατότητα του ΚΑΛΦΞ Μεσολογγίου, 
αποφασίζουμε: 

Τροποποιούμε την παράγραφο 2 του άρθρου 18 του κανονι¬ 
σμού του ΚΑΦΛΞ Μεσολογγίου που διαμορφώνεται ως εξής: 


Λρθρο 18. 

1. 

2. Το κατά ανωτέρω στους δικαιούχους ποσό εφάπαξ αποζη¬ 
μίωσης ορίζεται με τις παρακάτω προϋποθέσεις ανάλογα μετά 
της συμμετοχής του εργάτη στο ΚΑΛΦΞ Μεσολογγίου και με 
ομαλές συνθήκες ως εξής: 

α) Για τους έχοντες ΙΟετή συμμετοχή στο ΚΑΛΦΞ Μεσολογ¬ 
γίου δρχ. 210.000. 

β) Από.τον 11ο μέχρι τον 2ο χρόνο δρχ. 35.000 για κάθε 
χρόνο συμμετοχής. 

γ) Από τον 2ΐο χρόνο και πάνω δρχ. 40.000 για κάθε χρόνο 
συμμετοχής. 

δ) Το ανώτατο όριο της εφάπαξ αποζημίωσης δεν μπορεί σε 
καμμία περίπτωση συνολικά να υπερβεί το ποσό των 1.160.000 
δρχ. 

ε) Κλάσμα χρόνου πάνω από έξη (6) μήνες θεωρείται πλήρες 
έτος και υπολογίζεται μόνο για την κατά τα ανωτέρω προσαύξη- 
σης και όχι για την θεμελίωση δικαιώματος λήψης παροχής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Μεσολόγγι, 14 Απριλίου 1988 
Ο Νομάρχης 
Γ. ΠΑΠΑΪΩΑΝΝΟΥ 

-♦- 

Αριθ. 6593 (11) 

Έγκριση Ειδικού Κανονισμού Λιμένα Χαλκίδας με αριθμό 22. 
Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρου 156 του Ν.Δ. 187/83 «περί Κώ- 
δικος Δημοσίου Ναυτικού Δικαίου. 

2. Τις διατάξεις του Π.Δ. 388/83. 

3. Το 3121/1/88/14.3.88 έγγραφο του Λιμεναρχείου Χαλ¬ 
κίδας με το οποίο υποβλήθηκε το σχέδιο του Ειδικού Κανονισμού 
Λιμένα Χαλκίδας αριθ. 22 «περί αναπροσαρμογής Λεμβουχικών 
δικαιωμάτων Λιμένα Χαλκίδος». 

4. Το γεγονός ότι, όπως προκύπτει από την από 14 Μαρτίου 
1988 αιτιολογική Έκθεση του Λιμενάρχη Χαλκίδος το ποστοστό 
αναπροσαρμογής των λεμβουχικών δικαιωμάτων βρίσκεται 
μέσα στα πλαίσια του ποσοστού που καθορίζεται από το 
Α.10569/Δ.1489/7.1.1988 έγγραφο του Υπουργείου Εθνικής 
Οικονομίας, αποφασίζουμε: 

1. Εγκρίνουμε τον αριθμό 22 Ειδικό Κανονισμό Λιμένα Χαλ- 

κίδας «περί αναπροσαρμογής λεμβουχικών δικαιωμάτων Λιμένα 
Χαλκίδας, ως έχει: 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΧΑΛΚΙΔΑΣ Αριθ. 22. 

Περί αναπροσαρμογής λεμβουχικών δικαιωμάτων Λιμένα Χαλ¬ 
κίδας 

Ο ΛΙΜΕΝΑΡΧΗΣ ΧΑΛΚΙΔΑΣ 
Έχοντας υπόψη: 

α. Τις διατάξεις του δια του από 09 Ιουνίου 1948 Β.Δ. κωδι- 
κοποιηθέντος Νόμου 499/47 «περί πειθαρχικής εξουσίας των 
Προϊσταμένων Λιμενικών Αρχών» (ΦΕΚ 162/Α'), συνδιαζόμε- 
νες με τα άρθρα 141 - 157 του Ν.Δ. 187/1973 με το οποίο κυ¬ 
ρώθηκε ο Κώδικας Δημοσίου Ναυτικού Δικαίου (ΦΕΚ 261/Α'). 

β. Τις διατάξεις του Ν.Δ. 444/70 «περί αρμοδιότητας του 
Λ.Σ. και σχέσεως προς τις αρμοδιότητες των Σωμάτων Ασφα¬ 
λείας» (ΦΕΚ 39/Α'). 

γ. Τις διατάξεις του ΓΙ.Δ. 388/83 (ΦΕΚ 119/Α*/ 
08.09.1983), αποφασίζουμε: 

Άρθρο 1. 

Ο παρών Ειδικός Κανονισμός Λιμένα Χαλκίδας ισχύει στη θα¬ 
λάσσια ζώνη του λιμένα τους όρμους καθώς και την θαλάσσια 
έκταση της περιοχής δικαιοδοσίας της Λιμενικής Αρχής και των 
υφισταμένων της, λιμενικών Σταθμών και Υπαλλήλων λιμένα 
καθώς αυτή καθορίζεται από τις κείμενες διατάξεις. 

Άρθρο 2. 

Η μεταφορά προσώπων στα αγκυροβολημένα πλοία γίνεται με 
ολική μίσθωση της Ε/Γ λέμβου, εκτός εάν υπάρχει περίπτωση 
εφαρμογής του άρθρου 3 του Κανονισμού αυτού οπότε εισπράττε- 
ται ατομικό εισιτήριο. Για κάθε ολική μίσθωση της Ε/Γ λέμβου 
τα λεμβουχικά δικαιώματα καθορίζονται όπως παρακάτω: 


α. -Αγκυροβόλιο Ν. Λιμένα Χαλκίδας 317 

β. -Αγκυροβόλιο Περιοχής Τσιμέντων (Μικρό 
Βαθύ) ’ 507 

γ. -Αγκυροβόλιο Β. Λιμένα Χαλκίδας 507 

δ. -Αγκυροβόλιο Ναυπηγείων Χαλκίδας (Με¬ 
γάλο Βαθύ) 697 


και όταν η αποεπιβίβαση γίνεται στο λιμένα Χαλκίδας, ενών όταν η 
αποεπιβίβαση γίνεται στις εγκαταστάσεις των Ναυπηγείων ισχύει το τι¬ 
μολόγιο Ν. Λιμένα Χαλκίδας. 

Η μίσθωση αυτή περιλαμβάνει μία πλήρη διαδρομή (μετάβαση - επι¬ 
στροφή) και αναμονή της λέμβου μέχρι τριάντα λεπτά (30’) της ώρας αν 
χρειασθεί. Μετά τα τριάντα λεπτά (30*) τα δικαιώματα αυξάνονται 
κατά 10% του ολικού ποσού για κάθε 15’ λεπτά αναμονής η οποία δεν 
μπορεί να είναι μεγαλύτερη από δύο (2) ώρες. 

Οι διαδρομές και η αναμονή κανονίζονται μεταξύ των ενδιαφερομέ¬ 
νων και των λεμβούχων. 

Άρθρο 3. 

Όταν το πλοίο παραμένει στο αγκυροβόλιο του Ν. Λιμένα Χαλκίδας 
και περιοχής Τσιμέντων, περισσότερο από 24 ώρες, εκτελούνται υπο¬ 
χρεωτικά από τις Ε/Τ λέμβους τρία (3) δρομολόγια με επιστροφή προς 
το πλοίο την 07.00 ώρα την 13.00 ώρα και την 20.00 ώρα κάθε 
ημέρα. 

Άρθρο 4. 

Στην περίπτωση αυτή του προηγούμενου άρθρου τα λεμβουχικά δι¬ 
καιώματα για κάθε διαδρομή καθορίζονται ως κατωτέρω: 

α.. Επισκέπτες ή επιβάτες 45 δρχ. κατά άτομο. 

β. Μέλη πληρώματος, εργατοτεχνίτες και άλλοι συναλλασόμενοι με 
το πλοίο δρχ. 36 κατά άτομο. 

γ. Παιδιά ηλικίας μέχρι 5 ετών δεν πληρώνουν λεμβουχικό δικαί¬ 
ωμα και τα ηλικίας από 5:10 ετών πληρώνουν μειωμένο κατά 50%. 


Άρθρο 5. 

Για την μεταφορά αποσκευών και αντικειμένων των προσώπων που 
διακινούνται δεν καταβάλλεται κανένα δικαίωμα για τις συνήθεις απο¬ 
σκευές (βάρος μέχρι 25 χιλ/μα). 

Για αποσκευές βάρους μεγαλυτέρων των 25 Χιλ/μων και μέχρι 50 
Χιλ/μα καταβάλλεται υπό των διακινουμένων προσώπων λεμβουχικό 
δικαίωμα δραχμές 38. 

Άρθρο 6. 

Τα λεμβουχικά δικαιώματα για τη μεταφορά εφοδίων πλοίων (εξαρ¬ 
τήματα μηχανών, λιπαντικά, χρώματα, τρόφιμα κ.λπ.) με τις Ε/Γ λέμ¬ 
βους, που έχουν δικαίωμα μεταφοράς εμπορευμάτων, καθορίζονται σε 
507 δρχ. ανά τόνο. 

Άρθρο 7. 

Οι λεμβούχοι υποχρεούνται να βρίσκονται με τις λέμβους των στο Ν. 
Λιμάνι σε αναμονή εκτέλεσης δρομολογίων από τις 07,00 μέχρι 21.00 
και δύο (2) τουλάχιστον λέμβοι μέχρι 24.00 και να συμμορφώνονται 
χωρίς καμμία πρόφαση προς τις διαταγές και υποδείξεις της Λιμενικής 
Αρχής σε ότι αφορά την διενέργεια της λεμβουχικής εργασίας. 

Άρθρο 8. 

1. Όλα τα λεμβουχικά δικαιώματα προσαυξάνονται κατά 75% για 
απασχόληση εκτός των ωρών 07.00-24.00. 

2. Με το ίδιο ποσοστό πρασαυξάνονται τα λεμβουχικά δικαιώματα 
για απασχόληση όλη την ημέρα του Σαββάτου και τις Κυριακές και αρ¬ 
γίες στις ώρες από 08.00 μέχρι 21.00 και κατά 100% πέρα από τις 
ώρες αυτές. 

3. Οι ημέρες αργίας και στις εξαιρετές της παρ. 2 θεωρούνται οι ημέ¬ 
ρες αργίας των Δημοσίων Υπηρεσιών στην πόλη Χαλκίδας. 

Άρθρο 9. 

Από την δημοσίευση του παρόντος καταργείται ο αριθ. 19 Ειδικός 
Κανονισμός Λιμένα Χαλκίδας (ΦΕΚ 406/Β'/10.08.1987). 

Άρθρο 10. 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφηρερίδα της Κυβερνήσεως και η 
εκτέλεσή του ανατίθεται στα Λιμενικά όργανα, ανεξάρτητα από τις συ- 
ντρέχουσες ποινικές και αστικές ευθύνες κατά την ισχύόυσα νομοθεσία 
υπόκεινται και στις κυρώσεις του άρθρου 157 του Ν.Δ. 187/73 (ΦΕΚ 
261/Α’/3.10.1973) περί Κ.Δ.Ν.Δ., όπως τροποποιήθηκε με το 
Π.Δ.207/1985 (ΦΕΚ 760/Α73.5.1985). 

Χαλκίδα, 14 Μαρτίου 1988 
Ο Λιμενάρχης 

(Πλωτάρχης Λ.Σ.) Δ. ΠΑΠΑΖΑΦΕΙΡΗΣ 

2. Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Χαλκίδα, 28 Μαρτίου 1988 
Ο Νομάρχης 
ΝΙΚ. ΜΙΧΑΛΟΠΟΥΛΟΣ 

- 4 - 

Αριθ. 3121/4/88 (12) 

Έγκριση του Ειδικού Κανονισμού Λιμένα Χανιών με αριθμό 22. 
Ο ΝΟΜΑΡΧΗΣ ΧΑΝΙΩΝ 
Σύμφωνα με: 

1. Τις διατάξεις του άρθρου 156 του Ν.Δ. 187/73 «Περί Κώ- 
δικος Δημοσίου Ναυτικού Δικαίου». 

2. Τις διατάξεις του Π.Δ. 338/83 (ΦΕΚ 119/Α78.9.1983) 
«Περί μεταβίβασης αρμοδιοτήτων Υπουργού Εμπορικής Ναυτι¬ 
λίας στους Νομάρχες». 

3. Το σχέδιο του Ειδικού Κανονισμού του λιμένα Χανιών με 
αριθμό 22 που μας υποβλήθηκε με την 3121/3/88 αναφορά 
της Λιμενικής αρχής Χανιών και επειδή, με τις ανωτέρω διατά¬ 
ξεις, ρυθμίζονται θέματα που κανονίζουν την εύρυθμη λειτουργία 
του παραπάνω λιμένα, αποφασίζουμε: 

Άρθρο μόνο. 

Εγκρίνουμε τον παρακάτω Ειδικό Κανονισμό του λιμένα Χα¬ 
νιών με αριθμό 22. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΧΑΝΙΩΝ Αριθ. 22 

Περί αύξησης Λεμβουχικών και Αχθοφορικών δικαιωμάτων λι¬ 
μένα Χανιών. 

Ο ΛΙΜΕΝΑΡΧΗΣ ΧΑΝΙΩΝ 
Έχοντας υπόψη: 

α) Τις διατάξεις του από 9 Ιουνίου 1948 Β.Δ. κωδικοποιηθέ- 
ντος Νόμου 499/47 «Περί πειθαρχικής εξουσίας των Προϊστα¬ 
μένων Λιμενικών Αρχών» (ΦΕΚ 162/Α'), συνδυαζόμενες με τα 
άρθρα 141-157 του Ν.Δ. 187/73, με το οποίο κυρώθηκε ο Κώ¬ 
δικας Δημοσίου Ναυτικού Δικαίου (ΦΕΚ 261 τ.Α'). 

β) Τις διατάξεις του Ν.Δ. 444/70 «Περί αρμοδιότητος του 
Λ.Λ. και σχέσεως προς τις αρμοδιότητες των Σωμάτων Ασφα¬ 
λείας» (ΦΕΚ 39 τ.Α’). 

γ) Το έγγραφο του Υπουργείου Εθνικής Οικονομίας Δ/νσης 
Τιμών και Εισοδημάτων με αριθμό Α.4933/Δ.288/24.3.88 με 
το οποίο εγκρίνεται η αύξηση 13%. 

δ) Τις διατάξεις του Π.Δ. 338/83 (ΦΕΚ 119/Α’/ 
8.9.83). 

Άρθρο 1. 

Ο παρών Ειδικός Κανονισμός Λιμένα Χανιών ισχύει στη χερ¬ 
σαία και θαλάσσια ζώνη του, τους λιμένες, τους όρμους καθώς 
και στη θαλάσσια έκταση της περιοχής δικαιοδοσίας της Λιμενι¬ 
κής Αρχής Χανιών και των υφιστάμενων της Λιμενικών Τμημά¬ 
των, λιμενικών Σταθμών και Υπαλλήλων λιμένα, καθώς αυτή 
καθορίζεται από τις κείμενες διατάξεις. 

Άρθρο 2. 

Τα δικαιώματα των αποσκευοφορέων στο λιμάνι Χανιών, για 
επιβάτες που μεταφέρουν συνηθισμένες αποσκευές, καθορίζονται 
ανεξάρτητα θέσης και είδους εισιτηρίου σε δραχμές 63. 

Άρθρο 3. 

Το άρθρο 3 του Ειδικού Κανονισμού Λιμένα Χανιών με αριθμό 
20 (ΦΕΚ 277/Β’/87) τροποποιείται ως εξής: Για αποσκευές 
πέραν των συνηθισμένων (συνηθισμένες αποσκευές εννοούνται 
βαλίτσες, τσάντες και λοιπά που έχουν σχέση με το ταξίδι ανεξάρ¬ 
τητα από το βάρος τους) τα αχθοφορικά δικαιώματα καθορίζο¬ 
νται ως κατωτέρω: 

α) Δέματα - Σάκκοι - Δοχεία κ.λπ. βάρους μέχρι 20 χιλιο- 
γράμμων κατά τεμάχιο 19 δρχ. 

β) Δέματα - Σάκκοι - Δοχεία κ.λπ. βάρους από 20 μέχρι 50 
χιλιογράμμων κατά τεμάχιο δρχ. 24. 

γ) Μπαούλα - Ηλεκτρονικές συσκευές - δέματα - έπιπλα κ.λπ. 
άνω των 50 χιλιογράμμων κατά τεμάχιο δρχ. 29. 

Άρθρο 4. 

Η ααοιβή των λεμβούχων που ασχολούνται με την πρόσδεση 
και τη λύσητων πλοίων τα οποία παραβάλλουν ή πρυμνοδετούν 
στους προβλήτες του λιμένα Χανιών καθορίζεται ως εξής: 

α) Για πλοία μέχρι 100 κοχ δεν καταβάλλεται αμοιβή. 


β) Για πλοία από 101 μέχρι 500 κοχ καταβάλλονται 1.042 
δρχ· 

γ) Για πλοία από 501 μέχρι 1.000 κοχ καταβάλλονται 2.085 

δρχ· 

δ) Για πλοία από 1.001 μέχρι 2.000 κοχ καταβάλλονται 
2.781 δρχ. 

ε) Για πλοία από 2.001 μέχρι 5.000 κοχ καταβάλλονται 
3.451 δρχ. 

στ) Για πλοία από 5.001 κοχ και άνω καταβάλλονται 5.215 
δρχ. 

Άρθρο 5. 

Τα καθοριζόμενα λεμβουχικά και αχθοφορικά δικαιώματα στα 
άρθρα 2, 3 και 4 προσαυξάνονται κατά 12,5% για χορήγηση 
δώρου εορτών Χριστουγέννων - Πάσχα, 15% για χορήγηση επι¬ 
δόματος αδείας, 5% υπέρ του λογαριασμού επιδόματος γάμου, 
καθώς και τις εργοδοτικές εισφορές ΙΚΑ. 


Άρθρο 6. 

Οι παραβάτες του παρόντος Ειδικού Κανονισμού του οποίου η 
ισχύς αρχίζει από τη δημοσίευσή του στην Εφημερίδα της Κυβερ- 
νήσεως και η εκτέλεσή του ανατίθεται στα Λιμενικά Όργανα ανε¬ 
ξάρτητα από τις συντρέχουσες ποινικές και αστικές ευυύνες κατά 
την ισχύουσα Νομοθεσία υπόκεινται και στις πειθαρχικές ποινές 
του άρθρου 157 του Ν.Δ. 187/73 (ΦΕΚ 261/Α73.10.73) περί 
Κ.Δ.Ν.Δ. 

Χανιά, 12 Απριλίου 1988 
Ο Λιμενάρχης 

(Πλωτάρχης Λ.Σ.) ΚΩΝ/ΝΟΣ ΧΑΤΖΗΜΑΝΩΛΑΚΗΣ 

Ορίζουμε ημερομηνία έναρξης ισχύος αυτού από την ημέρα 
δημοσίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Χανιά, 18 Απριλίου 1988 
Ο Νομάρχης 

ΜΑΝΟΛΗΣ ΜΠΡΙΛΑΚΗΣ 


Αριθ. 706 (13) 

Σύσταση προσωρινής θέσης ιδιωτικού δικαίου αόριστου χρόνου 
στο Χρηματιστήριο Εμπορευμάτων Πειραιώς. 


ΧΡΗΜΑΤΙΣΤΗΡΙΟ ΕΜΠΟΡΕΥΜΑΤΩΝ ΠΕΙΡΑΙΩΣ 


Με την 4/88 πράξη της Χρηματιστηριακής Επιτροπείας που 
εγκρϊθηκε με την Κ1-1486/14.4.88 απόφαση του Υπουργ. 
Εμπορίου, κατόπιν της από 14.3.88 απόφασης του Κοινού Υπη¬ 
ρεσιακού Συμβουλίου Υπαλλήλων Επιμελητηρίων Πειραιά και 
ΧΕΠ, συνιστάται αυτοδίκαια μία (1) προσωρινή θέση ειδικότητας 
καθαρίστριας με σχέση εργασίας ιδιωτικού δικαίου αορίστου χρό¬ 
νου σε εφαρμογή των διατάξεων των: 1) ΔΙΠΙΔ/Φ.42/24/ 
11440/31.12.86 κοινής απόφασης Υπουργών Προεδρίας, 
Εσωτερικών και Οικονομικών που κυρώθηκε με το Ν. 1735/87 
και 2) ΔΙΠΙΔ/Φ.42/63/11056/31.12.87 κοινής απόφασης 
των Υπουργών Προεδρίας, Εσωτερικών και Οικονομικών. 

Η θέση αυτή καταργείται αυτοδίκαια όταν κενωθεί με οποιο- 
δήποτε τρόπο. 

Πειραιάς, 19 Απριλίου 1988 

Ο Πρόεδρος Τα Μέλη 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







